b"\n_START_ARTICLE_\nVil\xc2\xb7la Maria (Alella)\n_START_SECTION_\nDescripci\xc3\xb3\n_START_PARAGRAPH_\nEdifici civil. Casa de planta quadrada, de tres pisos i de grans dimensions, adaptada a un desnivell del terreny molt pronunciat. T\xc3\xa9 un ampli jard\xc3\xad circumdant que est\xc3\xa0 tancat per un mur que ocupa tota la cantonada entre la Riera i el Cam\xc3\xad de Tiana. Precisament en aquesta cantonada \xc3\xa9s de destacar una p\xc3\xa8rgola per decorar una terrassa, formada per una embigada de fusta suportada per columnes de ma\xc3\xb3 de tipus espiral -salom\xc3\xb2niques-, resultat del despla\xc3\xa7ament continu en la col\xc2\xb7locaci\xc3\xb3 dels maons. A l'angle pr\xc3\xb2piament hi ha un petit balc\xc3\xb3 semicircular, amb la barana de fusta, avui trencada. A la porxada de la casa tamb\xc3\xa9 hi ha arcades sostingudes per columnes del tipus esmentat."